  Анжелика Тихонова корреспондент 18-тӥ гудырикошконлы Удмуртиын коронавирус инфекциен 213 черламъёсты пусйизы. Висьыны усемъёс пӧлын 32 пиналъёс но 65 арессэс ортчем 34 арлыдоос. Со сярысь элькунысь оперативной штаб ивортӥзы. Диагноззы Ижкарын 108 улӥсьёслэн зэмаз, Воткаын – 19, Сарапулын, Дэри, Вотка ёросъёсын – быдэн 12, Кез ёросын – 10, Шаркан ёросын – сизьым, Глазкарын – куать, Камбарка, Эгра, Красногорск ёросъёсын – быдэн ньыль, Каракулино, Сюмси ёросъёсын – быдэн куинь, Сьӧлта, Пичи Пурга, Сарапул, Ува ёросъёсын – быдэн кык, Якшур-Бӧдья ёросын – одӥг. 184 адями висёнэз вормиз. 14 мурт кулӥз. Кышномуртъёслы 68, 70, 73, 74, 78, 83, 88, 89, 89 арес вал, воргоронъёслы – 66, 66, 72, 73, 76 арес Туннэ нуналлы Удмуртиын коронавирусэн 43 сюрс 658 черлан учыр лабораториосын зэматэмын. 35 сюрс 589 адями йӧназ. 1 сюрс 396 мурт улонысь кошкиз. Али 320-езлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 227 эскеронъёс ортчытӥзы. 18-тӥ гудырикошконлы Удмуртиын 323 сюрс 715 адями коронавируслэсь прививка пуктӥз, со пӧлысь 257 сюрс 872-ез кыкетӥ люкетсэ басьтӥзы. 10 сюрс 587 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  